
Drámásnak lenni vagy nem lenni…

A drámás gimnáziumi tanulmányaim során tapasztalhattam meg drámapedagógia szépségeit. Miután pedig a dráma és színházismeret szakon vagyok tanár szakos hallgató, feladatomnak éreztem egy kutatás elvégzését. Ezt azonban hosszas keresés után a pedagógus kompetenciákkal való hasonlóság adta. A képességekkel, amelyekkel már rendelkezhet egy dráma szakra járt egyetemista könnyebb feladatnak bizonyulhat a tanári kompetenciáknak való megfelelés.
A 2010-ben megjelent DICE kutatás inspirált egy hasonló típusú kutatás elvégzésére. Ezt a célkitűzést sikeresnek érzem, hiszen a kérdéseim 60 %-ban hasonlóak a DICE-ban feltettekhez, azonban 30 %-uk valódi kompetenciafejlődést képes mérni. Ennek bebizonyosodására láttam, hogy a szubjektív skálaszerű kérdésekkel igenis jól látható szignifikáns eredményeket értek el a drámás középiskolába járó egyetemisták. Ezt a kutatást egy kvalitatív kérdőívvel mértem, mégpedig úgy, hogy minden egyes pedagógus kompetenciának komponensére (Tudás, Képességek, Attitűd) megfogalmaztam különféle kérdéseket a kormányrendelet szövegéhez, feltételéhez igazodva. A cél, amit el szerettem volna érni a kutatásommal, azaz megválaszolni a kérdést, hogy hatással van-e a drámás alapképzés a tanári kompetenciákra a kutatás jelen fázisában nem valósult meg. Végül arra a tapasztalatra jutottam, hogy a kutatást a populációt jobban reprezentáló mintával érdemes elvégezni. Ha pedig ez a minta képes kibővülni és emellett a kérdőívemet is sikerül kitökéletesítem sikerülhet ez a célom. Mivel másodéves hallgatóként vágtam neki ennek a kutatásnak, kutatásmódszertani hiányosságokkal az adatelemzésben a későbbiekben komolyabb statisztikai módszerek ismertetését tervezem megvalósítani. 



